Okresná prokuratúra Galanta 
Obrancov mieru 2, 924 29 Galanta 1 	

Sp. zn. : 1 Pv 3/14/2202	Galanta, 10.1.2014
EEČ : 2-17-7-2014

U Z N E S E N I E

Trestná vec:	obvinený XXXXX 
Prečin:	Ublíženie na zdraví podľa § 156 odsek 1 Trestného zákona číslo 300/2005 Zbierky zákonov v znení zákona číslo 334/2012 Zbierky zákonov

Rozhodol: 	prokurátor Okresnej prokuratúry Galanta
Podľa § 215 odsek 2 písmeno c Trestného poriadku zastavujem trestné stíhanie obvineného:
1.	XXXXX
	dátum narodenia: XXXXX
	trvalé bydlisko: XXXXX
dňa 22. 02. 2007 v čase asi o 10.30 hodine v meste XXXXX v domove mládeže stredného odborného učilišťa, po predchádzajúcej slovnej hádke fyzicky napadol XXXXX XXXXX, narodenú XXXXX tak, že ju päsťou opakovane udieral do oblasti hlavy ako aj tváre, čím jej spôsobil krvácanie z ľavej nosnej dierky, pomliaždenie čela a zlomeninu nosnej kosti, čo si vyžiadalo podľa odborného vyjadrenia dobu liečenia a práceneschopnosti najmenej 14 dní,

lebo o skutku odovzdanom na trestné stíhanie do cudziny bolo právoplatne rozhodnuté cudzozemským súdom alebo iným cudzozemským orgánom príslušným na konanie o trestnom čine, priestupku alebo o inom správnom delikte a toto rozhodnutie možno považovať za dostačujúce

Odôvodnenie:
Poverený príslušník okresného riaditeľstva policajného zboru v XXXXX, Úradu justičnej a kriminálnej polície, odboru skráteného vyšetrovania, číslo vyšetrovacieho spisu: ORP-XXXXX zo dňa 22.02.2007 začal trestné stíhanie a uznesením vedeným pod spisovou značkou ORP-XXXXX zo dňa 25.06.2007 vzniesol obvinenie XXXXX pre prečin ublíženia na zdraví podľa § 156 odseku 1 Trestného zákona na tom skutkovom základe ako je uvedené vo výrokovej časti uznesenia.

Uznesením povereného príslušníka Okresného riaditeľstva policajného zboru v XXXXX, Úradu justičnej a kriminálnej polície, odboru skráteného vyšetrovania, číslo vyšetrovacieho spisu: ORP-XXXXX zo dňa 11.10.2007 bolo podľa paragrafu 228 odsek 2 písmeno a) Trestného poriadku trestné stíhanie obvineného XXXXX prerušené, pretože nemožno pre neprítomnosť obvineného vec náležite objasniť. 

Trestné stíhanie obvineného XXXXX bolo odovzdané do Rumunskej republiky s odvolaním sa na ustanovenie na článok 6 odsek 1 a článok 8 odsek 1 Európskeho dohovoru o odovzdávaní trestného konania dojednaného v Štrasburgu dňa 15. mája 1972 a na článok 59 Zmluvy medzi Československou republikou a Rumunskou ľudovou republikou o právnej pomoci v občianskych, rodinných a trestných veciach, dojednanej dňa 25. októbra 1958 v Prahe.

Nariadením Štátneho zastupiteľstva vedľa súdu XXXXX vedeným pod sp. zn.: 1582/P/2012 z 11.10.2012 bolo trestné vyšetrovanie obvineného pre vyššie uvedený skutok ukončené.

Podľa § 215 odsek 2 písmeno c) Trestného poriadku môže prokurátor zastaviť trestné stíhanie, ak o skutku odovzdanom na trestné stíhanie do cudziny bolo právoplatne rozhodnuté cudzozemským súdom alebo iným cudzozemským orgánom príslušným na konanie o trestnom čine, priestupku alebo o inom správnom delikte a toto rozhodnutie možno považovať za dostačujúce. 

Vzhľadom na vyššie uvedené skutočnosti, keďže bolo trestné konanie odovzdané podľa medzinárodnej zmluvy, ktorá upravuje prekážku právoplatne rozhodnutej veci bolo potrebné rozhodnúť tak, ako je to uvedené vo výrokovej časti tohto uznesenia.

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

Mgr. Marek Holbík
prokurátor